મુંબઇ તા. ૧૨ : ડીએસપી જૂથે તાજેતરમાં કંપનીના એક માત્ર માલિક બનવા માટે ડીએસપી બ્લેક રોક ઇન્વેસ્ટમેન્ટ મેનેજર્સમાં બ્લેક રોકનો ૪૦ ટકા હિસ્સો ખરીદ્યો છે. શ્રી હેમેન્દ્ર કોઠારીની માલિકીનું ડીએસપી જૂથ ભારતનું સૌથી જૂનું અને સૌથી વધુ આદરણીય ફાયનાન્શિયલ સેવા આપતી કંપની છે જેણે પોતાનો સ્ટોક બ્રોકીંગનો બિઝનેસ ૧૮૬૦માં શરૂ કર્યો હતો. આ વેપારી પરિવારની અગાઉની પેઢીના સભ્યોએ ૧૮૭૦માં બોમ્બે સ્ટોક એકસચેન્જની સ્થાપનામાં અમુલ્ય યોગદાન આપ્યું છે. છેલ્લાં ૧૫૨ વર્ષથી આ જૂથની પાછળ પરિવારના સભ્યોનો મૂડીબજાર અને નાણાબજારની વૃદ્ઘિ અને વ્યવસાયીકરણમાં પ્રભાવશાળી હિસ્સો રહ્યો છે.